Diari Oficial de la Generalitat Valenciana


Sumari del DOGV 9850, del 16-05-2024 (2024/4220)

RESOLUCIÓ de 24 d'abril de 2024, de la Direcció General d'Urbanisme, Paisatge i Avaluació Ambiental, per la qual s'ordena la publicació de l'informe ambiental i territorial estratègic de Pla de mobilitat urbana sostenible (PMUS) de Meliana. Expedient 013/9180-YIO.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9850

Data del DOGV
:   16-05-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/4220


Data del document
:   24-04-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Resolució

Descriptors 

:   * Conselleria de Medi Ambient, Aigua, Infraestructures i Territori
    * impacte ambiental

RESOLUCIÓ de 24 d'abril de 2024, de la Direcció General d'Urbanisme, Paisatge i Avaluació Ambiental, per la qual s'ordena la publicació de l'informe ambiental i territorial estratègic de Pla de mobilitat urbana sostenible (PMUS) de Meliana. Expedient 013/5401-XTI. [2024/4220]  
D'acord amb l'article 53.7 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge, que establix la publicació en el Diari Oficial de la Generalitat Valenciana de l'informe ambiental i territorial estratègic, resolc:  
  
Publicar en el Diari Oficial de la Generalitat Valenciana l'informe ambiental i territorial estratègic corresponent a l'expedient 013/0196-MJT Meliana (València).  
«Informe ambiental i territorial estratègic complementari  
Objecte: Pla de mobilitat urbana sostenible de Meliana.  
Tràmit: avaluació ambiental estratègica del pla .  
Promotor: Ajuntament de Meliana.  
Autoritat substantiva: Ajuntament de Meliana.  
Ubicació: Meliana (València).  
Núm. d'expedient: 013/9952-NKJ.  
La Comissió d'Avaluació Ambiental, en sessió realitzada el 17 de febrer de 2022, va adoptar el següent:  
Acord:  
Vista la proposta d'informe ambiental i territorial estratègic complementari del Pla de mobilitat urbana sostenible (PMUS) de Meliana, en els termes següents:  
La Comissió d'Avaluació Ambiental va acordar emetre informe ambiental i territorial estratègic (IATE) al Pla de mobilitat urbana sostenible (PMUS) de Meliana en sessió celebrada el 30 de setembre de 2021, conforme al que s'establix en el Decret legislatiu 1/2021, de 18 de juny, del Consell d'aprovació del text refós de la Llei d'ordenació del territori, urbanisme i paisatge (TRLOTUP).  
Amb data 9 de desembre de 2021 l'ajuntament de Meliana remet escrit amb el contingut següent:  
En data 21 d'octubre de 2021 s'ha rebut l'informe ambiental i territorial estratègic referent al PMUS de Meliana (expedient 013/7037-ZIF) emés per la Comissió d'Avaluació Ambiental, en sessió celebrada el 30 de setembre de 2021. En resposta a la sol·licitud formulada el 10 de gener de 2020.  
En el mateix -pàgina 11 de 18- es transcriu parcialment l'informe d'11 de març de 2021 emés per la Direcció General d'Obres Públiques, Transport i Mobilitat Sostenible. Servici Mobilitat Urbana: pàgina 202 -estratègia 2.3 Gestió integral del trànsit i seguretat viària- en la pàgina 203 es proposa la millora de l'accés a la zona industrial de Nolla. Del gràfic inclòs en la pàgina 204 i del plànol 27 es deduïx que esta proposta consistix en l'ampliació de la intersecció del camí del Quinzet amb el camí Barranquet, així com l'obertura d'un nou vial per a vehicles pesants de 200 metres de longitud en zona d'horta protegida pel Pla d'acció territorial de l'horta. Serà l'òrgan gestor d'este PAT qui haurà de pronunciar-se sobre este tema.  
L'IATE conclou que no es pot modificar el planejament urbanístic a través del PMUS.  
Més endavant -pàgina 15 de 18- en l'apartat E.2, per les característiques dels efectes i de l'àrea probablement afectada, assenyala:  
«… sí que pot tindre efectes sobre el PAT de l'Horta de València respecte d'una actuació inclosa en l'estratègia 2.3, en concret la millora de l'accés a la zona industrial de Nolla. L'afecció del camí del Barranquet i camí del Quinzet, i l'obertura de nou vial (200 m) s'enquadra en la zona d'horta protegida. Esta actuació, si comporta reclassificació o qualificació de part del sòl no urbanitzable protegit del PAT de l'Horta de València, no podrà ser objecte d'avaluació en este PMUS, ja que el Pla de mobilitat no és un instrument de planejament i qualsevol actuació en sòl no urbanitzable no és competència substantiva del municipi sinó de la Comissió Territorial d'Urbanismes (sic) de la província.»  
I, finalment, en l'apartat F. Proposta d'acord, emet informe favorable al PMUS, incloent-hi com a consideració 1 que la proposta «Millora d'accés a la zona industrial de Nolla», estratègia 2.3, ha de suprimir-se del PMUS, atés que afecta sòl no urbanitzable protecció de l'horta de València i no és competència municipal la seua reclassificació.  
  
Antecedents de fet  
1. Amb caràcter previ a la inclusió d'esta estratègia en el PMUS, va formular consulta a la Direcció General de Política Territorial i Paisatge, que va emetre el seu informe en data 19 de novembre de 2019, i conclou que  
Conclusió: considerant el que s'ha exposat, si la indústria beneficiària de l'accés complix els requisits anteriorment indicats, és possible l'obertura del nou accés sempre que es complisquen els criteris d'integració paisatgística establits en l'article 65 del PATHV  
El text complet de la consulta es troba disponible en l'enllaç següent https://mediambient.gva.es/va/web/planificacion-territorial-e-infraestructura-verde/consultes-d-ordenacio-del-territori-i-paisatge  
  
PAT Horta. 05 Obertura vial d'accés. (Annex I).  
2. També es va sol·licitar informe a la Conselleria d'Agricultura, Medi Ambient, Canvi Climàtic i Desenvolupament Rural, que va emetre el seu informe el 17 d'abril de 2019, en el qual assenyala que «podria tractar-se d'una de les excepcionalitats que preveu la llei.» (annex II).  
Consideracions  
1. En cap moment pretén este ajuntament reclassificar sòl a través d'un PMUS, ja que este efecte jurídic excedix l'àmbit d'un PMUS. Segons la Guia pràctica per a l'elaboració i implantació dels plans de mobilitat urbana sostenible de l'Institut per a la Diversificació i l'Estalvi Energètic (IDAE), un PMUS «és un conjunt d'actuacions que tenen com a objectiu implantar formes de desplaçament més sostenibles en l'espai urbà (caminar, pedalar o utilitzar el transport públic) per a reduir el consum energètic i les emissions contaminants, per a aconseguir al mateix temps garantir la qualitat de vida de la ciutadania, igualment es contemplen els objectius d'aconseguir la cohesió social i el desenvolupament econòmic», és, per tant, un pla d'actuació, en cap cas una norma de caràcter urbanístic.  
2. D'altra banda, la inclusió de l'estratègia 2.3 «Millora d'accés a la zona industrial de Nolla», en el PMUS no comporta la reclassificació del terreny. El sòl ocupat continua sent SNU Horta protegida. L'article 65 del PATODHV preveu, fins i tot, la implantació de noves infraestructures, no obstant això, l'actuació que es proposa es limita a l'ampliació d'una senda preexistent, en la qual, a més, s'incorpora una via ciclista i se soterra la línia elèctrica que en l'actualitat és aèria.  
  
3. Finalment, hem d'assenyalar, que amb caràcter previ es va formular consulta a «l'òrgan gestor del PAT esmentat, que haurà de pronunciar-se sobre este tema.», que va ser emesa en sentit favorable, i va condicionar la mateixa a l'adopció de determinades mesures.   
Per tot el que s'ha exposat, tenint en compte que l'estratègia 2.3 «Millora d'accés a la zona industrial de Nolla» és de gran importància per al municipi en la mesura que connecta el nucli urbà de Meliana amb el nucli habitat de Nolla, la indústria Schneider Electric i l'edifici patrimonial més important de Meliana, el palauet de Nolla. I que es realitza, principalment, amb la construcció d'un carril bici que es connecta a la xarxa metropolitana de carrils bici (via Xurra i Anell Metropolità de l'Horta).   
A més, el nou accessos -ampliació de la senda- suposa la millora per a accedir a les explotacions agrícoles i, en el cas de l'empresa Schneider, per a poder reordenar l'entrada dels camions, i eliminar així un punt conflictiu per a la seguretat viària del camí del Barranquet.  
Sol·licite que procedisquen a aclarir/reconsiderar l'IEATE emés en els termes següents:  
A) Admetre la inclusió en el PMUS de l'estratègia 2.3 «Millora d'accés a la zona industrial de Nolla».  
B) Assenyalar que la seua inclusió en el PMUS no comporta la reclassificació del sòl on es pretén desenvolupar.  
C) Indicar que la seua execució requerirà la tramitació prèvia dels instruments urbanístics establits en la normativa d'aplicació.  
Antecedents: IATE de 30 de setembre de 2021.  
La documentació aportada pel promotor ressenya l'estratègia 2.3 Gestió integral del trànsit i seguretat viària (pàgina 202) on s'indica que ... en la pàgina 203 es proposa la millora de l'accés a la zona industrial de Nolla. Del gràfic inclòs en la pàgina 204 i del plànol 27 es deduïx que esta proposta consistix en l'ampliació de la intersecció del camí del Quinzet amb el camí Barranquet, així com l'obertura d'un nou vial per a vehicles pesants de 200 metres de longitud en zona d'horta protegida pel Pla d'acció territorial de l'horta (PATHV).  
  
De la ressenya de l'estratègia 2.3 no es deduïx (ja que no ho indica) que la proposta no comporta reclassificació de sòl. Per este motiu és que en l'apartat E.2 de valoració ambiental per les característiques dels efectes s'indicara el següent:   
«Però sí que pot tindre efectes sobre el PAT de l'Horta de València respecte a una actuació inclosa en l'estratègia 2.3, en concret la millora de l'accés a la zona industrial de Nolla. L'afecció del camí de Barranquet i el camí del Quinzet, i l'obertura d'un nou vial (200 m) s'enquadra en la zona d'horta protegida. Esta actuació, si comporta reclassificació o qualificació de part del sòl no urbanitzable protegit del PAT de l'Horta de València, no podrà ser objecte d'avaluació en este PMUS, ja que el Pla de mobilitat no és un instrument de planejament i qualsevol actuació en sòl no urbanitzable no és competència substantiva del municipi sinó de la Comissió Territorial d'Urbanismes de la província.»  
  
Per a assegurar que esta reclassificació no es portarà a terme es va indicar expressament en el considerant primer de l'acord que: «La proposta «Millora de l'accés a la zona industrial de Nolla», estratègia 2.3 ha de suprimir-se del PMUS, atés que afecta sòl no urbanitzable protecció de l'horta de València i no és competència municipal la seua reclassificació.»  
Valoració de la sol·licitud  
L'ajuntament reconeix en el seu escrit que en cap moment es pretén reclassificar sòl a través del PMUS, ja que este efecte jurídic excedix l'àmbit d'un PMUS i que l'obertura del vial que es pretén ha de dur-se a terme complint la normativa sectorial que li siga aplicable, especialment el PATHV.  
La valoració que figura en l'IATE acordat per la comissió d'avaluació ambiental de 30 de setembre de 2021, i que dona lloc al considerant primer de l'acord, s'establix amb el condicional «si» comporta reclassificació de sòl. Descartat este condicional no hi ha motiu per a mantindre la redacció del considerant citat de l'acord.  
Ara bé, l'execució de l'actuació proposada en l'estratègica 2.3 es podrà desenvolupar quan dispose d'informe favorable de l'òrgan gestor del PATHV i s'informe sobre el compliment dels criteris que s'establisquen en el mateix.  
F. Proposta d'acord complementari:  
Segons el que establix l'article 53.2.b del TRLOTUP i d'acord amb el que s'ha exposat, es resol  
Emetre informe ambiental i territorial (IATE) del Pla de mobilitat urbana sostenible de Meliana que complementa l'emés el 30 de setembre de 2021:  
El considerant primer de l'IATE emés el 30 de setembre de 2021 queda redactat de la manera següent:  
1. L'execució de la proposta de l'estratègia 2.3 «Millora de l'accés a la zona industrial de Nolla», requerirà l'informe favorable previ de l'òrgan gestor del Pla d'acció territorial de l'horta de València.  
  
Tal com establix l'article 53.7 de la LOTUP, l'informe estratègic ambiental i territorial perdrà la vigència i cessarà la producció a efectes propis si, una vegada publicat en el Diari Oficial de la Generalitat Valenciana, no s'ha aprovat en el termini màxim de quatre anys des de la seua publicació el «Pla de mobilitat urbana sostenible de Meliana». En este cas, el promotor ha de tornar a iniciar el procediment simplificat d'avaluació ambiental i territorial de la proposta.  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es referix l'article 53.2.b del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge, d'acord amb el que disposa l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat als efectes d'avaluació ambiental estratègica (plans i programes).   
A la vista de tot el que s'ha esmentat anteriorment, la Comissió d'Avaluació Ambiental acorda: Emetre un informe ambiental i territorial estratègic complementari favorable en el procediment simplificat d'avaluació ambiental i territorial estratègica del Pla de mobilitat urbana sostenible de Meliana, per considerar que no té efectes significatius en el medi ambient, amb el compliment de les determinacions que s'inclouen en l'informe esmentat.  
Notificar als interessats que contra esta resolució, per no ser un acte definitiu en via administrativa, no cap ningun recurs, la qual cosa no és inconvenient perquè puguen utilitzar-se els mitjans de defensa que en el seu dret s'estimen pertinents.  
Vos ho notifique perquè en tingueu coneixement i als efectes oportuns.  
Tot açò se certifica abans de l'aprovació de l'acta corresponent i amb reserva dels termes precisos que se'n deriven, tal com ho autoritza l'article 18.2 de la Llei 40/2015, d'1 d'octubre, de règim jurídic del sector públic.  
València, 3 de març de 2022.- El secretari de la Comissió d'Avaluació Ambiental: José del Valle Arocas»  
  
València, 24 d'abril de 2024. El director general d'Urbanisme, Paisatge i Avaluació Ambiental: Miguel Ángel Ivorra Devesa.